วอนโดนเตะ!!

วอนโดนเตะ
(더 킥; THE KICK) เป็นภาพยนตร์แนวศิลปะการต่อสู้ที่ได้รับการจัดฉายใน พ.ศ. 2554 โดยเป็นผลงานสร้างร่วมทุนระหว่าง ซีเจ เอนเตอร์เทนเมนต์ จากเกาหลีใต้ กับสหมงคลฟิล์ม อินเตอร์เนชั่นแนล จากประเทศไทย ซึ่ง จีจ้า ญาณิน ได้ร่วมกับนักแสดงที่มีชื่อเสียงของเกาหลี รวมทั้งได้เชิญนักแสดงเจ้าของตำแหน่งแชมป์เทควันโดชาวเกาหลีใต้สองรายมาเป็นตัวละครหลักของเรื่อง กำกับโดยปรัชญา ปิ่นแก้ว กำหนดฉายวันที่ 3 ธันวาคม พ.ศ. 2554 ในเกาหลีใต้ และ 22 ธันวาคม พ.ศ. 2554 ในประเทศไทย ซึ่งภาพยนตร์ชุดนี้ มีเนื้อหาเกี่ยวกับกลุ่มนักลงทุนด้านอาหารไทยกับเกาหลี ต้องมาต่อสู้กับกลุ่มผู้มีอิทธิพล โดยพวกเขาได้นำวิชาเทควันโดและมวยไทยมาใช้ในการต่อสู้กับศัตรู

**เนื้อเรื่องย่อ**
มูนกับยูน ซึ่งเป็นสองอดีตนักเทควันโดทีมชาติชาวเกาหลีได้เดินทางมาเปิดร้านอาหารเกาหลี และเปิดโรงฝึกเทควันโดในประเทศไทย หลังจากที่มูนผิดหวังจากแชมป์การแข่งขันเทควันโดระดับโลก ซึ่งพวกเขายังมีลูกอีกสามคน ได้แก่ แทยัง (แสดงโดย นา แท-จู)  ผู้ชื่นชอบกระแสเค-ป็อปมากกว่าการเป็นนักเทควันโด, แทมิ ลูกสาวที่ชอบกีฬาฟุตบอล และแทพุงซึ่งเป็นลูกชายคนเล็ก แต่มูนจะปลูกฝังเทควันโดให้กับลูกๆทั้ง 3 คน พร้อมกับตั้งความหวังแชมป์เทควันโดไว้ที่แทยัง แต่ว่าแทยังกลับมีความใฝ่ฝันอยากเป็นนักร้อง จึงทำให้เขาทะเลาะกับพ่อและถูกทำโทษอยู่เป็นประจำ
ในภายหลัง ครอบครัวของชาวเกาหลีได้เดินทางไปแสดงเทควันโดที่งานแห่งหนึ่ง ได้เกิดการลอบขโมย กริชโบราณ ที่ชาวไทยเพิ่งค้นพบ โดยเป็นแผนของซอคดู (แสดงโดย อี กวัน-ฮุน)  ซึ่งเป็นหัวหน้ากลุ่มมาเฟียข้ามชาติ ที่ต้องการขโมยมาเป็นสมบัติของตนเอง ครอบครัวของมูนจึงตกอยู่ในสภาวะอันตราย และถูกตามล่าจากเหตุการณ์ครั้งนั้น มูนตัดสินใจพาลูกทั้ง 3 คนหลบหนี โดยนำไปฝากไว้ที่บ้านป่าของ หม่ำ เพื่อนสนิทที่เป็นชาวไทย ซึ่งทำอาชีพเป็นผู้ดูแลสวนสัตว์ และคอยให้ความช่วยเหลือครอบครัวของเขามาโดยตลอด ทั้งแทยัง, แทมิ และแทพุง จึงได้รู้จักกับ หว่าหวา (แสดงโดย จีจ้า ญาณิน)  หลานสาวของหม่ำที่มีความสามารถเก่งกาจด้านมวยไทยเป็นพิเศษ และยังเป็นผู้ถ่ายทอดการต่อสู้ให้กับแทยังอีกด้วย เมื่อการต่อสู้ของสองชาติ เทควันโดและมวยไทยถูกนำมารวมเป็นหนึ่งเดียวกัน การต่อสู้เพื่อปกป้องครอบครัว คนรัก และ การเผชิญหน้าของเหล่านักสู้จึงเริ่มต้นขึ้น

**นักแสดง**

**นักแสดงนำ**
 นา แท-จู (나태주; Na Tae-joo) รับบทเป็น แทยัง- คิม กย็อง-ซุก (김경숙; Kim Kyung-suk) รับบทเป็น แทมิ- โช แจ-ฮย็อน (조재현; Cho Jae-hyun) รับบทเป็น มูน- เย จี-ว็อน (예지원; Ye Ji-won) รับบทเป็น ยูน- อี กวัน-ฮุน (이관훈; Lee Kwan-hun) รับบทเป็น ซอคดู- คิม อีรุ (김이루; Kim Yi-roo) รับบทเป็น อีรุ- จีจ้า ญาณิน รับบทเป็น หว่าหวา- หม่ำ จ๊กมก รับบทเป็น เพชรทาย ปิ่นแก้ว (หม่ำ)

**นักแสดงสมทบ**
 ธนเทพ สุจริตจันทร์ (ยูโร) รับบทเป็น แทพุง- จำเริญ สมบูรณ์ รับบทเป็น แจ็ค (แก๊งค์ซอคดู)- สำเร็จ เมืองพุทธ รับบทเป็น เอ็กซ์ (นักมวยไทยแก๊งค์ซอคดู)- ศราวุธ คำสอน รับบทเป็น ต่าย (แก๊งค์ซอคดู)

**เพลงประกอบภาพยนตร์**
 Run to the World ขับร้องโดย ZE:A 

**การสร้าง**
เป็นภาพยนตร์ร่วมทุนจากเกาหลี 70 เปอร์เซ็นต์ และจากประเทศไทย 30 เปอร์เซ็นต์ โดยมีการเชิญแชมป์เทควันโดสองราย ซึ่งได้แก่ นา แทจู แชมป์เทควันโดระดับชาติ และ คิม กยองซุค สมาชิกวง BABY VOX ซึ่งเป็นแชมป์เทควันโดระดับนานาชาติ มาร่วมแสดงในภาพยนตร์ชุดดังกล่าวนี้ด้วย และในงานประชาสัมพันธ์ที่ประเทศไทย ยังได้เชิญ สริตา ผ่องศรี, ชัชวาล ขาวละออ และ ชเว ยองซอก มาร่วมเป็นแขกพิเศษในครั้งนี้

**การตอบรับ**
แม้ว่าภาพยนตร์ชุด วอนโดนเตะ
ได้รับการกล่าวว่าไม่ค่อยได้รับความนิยมเท่าใดนักในประเทศไทย หากแต่ภาพยนตร์ชุดนี้สามารถทำรายได้ค่อนข้างดีในประเทศเกาหลีใต้ รวมถึงได้รับการยกย่องการให้เสียงพากย์ฉบับภาษาเกาหลี ที่สามารถสร้างความตลกขบขันได้เป็นอย่างดี

**อ้างอิง**

**แหล่งข้อมูลอื่น**
 The Kick-  공식 홈페이지 date=2011-10-13  -  THE KICK วอนโดนเตะfix-attempted=yes  -  The Kick at  HanCinema -  クロックワークス　チョコレート・バトラー date=2012-10-13  - title=The Kick (2011)
หมวดหมู่:ภาพยนตร์เกาหลีใต้
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ไทย
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์เทควันโด
หมวดหมู่:ภาพยนตร์มวยไทย
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่กำกับโดย ปรัชญา ปิ่นแก้ว
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่ถ่ายทำในประเทศไทย
หมวดหมู่:ความสัมพันธ์เกาหลีใต้–ไทย